OpenLLM-France/wikimedia huggingface dataset:
# Gonzalo O'Farrill y Herrera

Gonzalo O'Farrill y Herrera (l'Havana, Cuba, 22 de gener de 1754 - París, França, 19 de juliol de 1831) va ser un militar i polític espanyol.

## Biografia

Membre d'una família aristocràtica cubana d'origen irlandès, fill de Ricardo O'Farrill y Herrera i María Luisa de Herrera y Chacón, estudià a l'Escola Militar d'Àvila, arribà a tinent general dels Reials Exèrcits, durant el regnat de Carles IV va lluitar a la Guerra Gran exercir importants càrrecs polítics: director del col·legi militar d'El Puerto de Santa María i del Reial Cos d'Artilleria, inspector general d'infanteria 81798), comissari regi, ministre plenipotenciari a la cort de Berlín (Prússia) en 1805, ministre de la Guerra en 1808. En abandonar Espanya Carles IV, O'Farrill va col·laborar amb el nou monarca, Josep I Bonaparte, germà de Napoleó, per la qual cosa va ser titllat d'afrancesat. Va seguir exercint de ministre de la Guerra.
Amb la derrota de França en la Guerra del francès, es va veure obligat a exiliar-se. Fins i tot els seus béns a l'Havana van ser venuts per l'Estat en virtut de segrest temporal. Encara que el rei Ferran VII d'Espanya el va rehabilitar en totes les seves ocupacions i dignitats, i li va retornar el seu patrimoni, no va tornar a Espanya. Va morir a París el 19 de juliol de 1831. Les seves restes reposen en un panteó del cementiri del Père-Lachaise.

## Obres

* Memoria sobre los hechos que justifican su conducta desde Marzo de 1808 hasta Abril de 1814

## Referències

* ↑ «Gonzalo O'Farrill y Herrera». Gran Enciclopèdia Catalana. Barcelona: Grup Enciclopèdia Catalana.
* ↑ O'Farrill y Herrera, Gonzalo (1754-1831) a mcnbiografias
* ↑ «Ministres de Ferran VII». Arxivat de l'original el 2019-02-09. [Consulta: 21 juliol 2017].
# Nazim

Un nazim (en urdú ناظم, derivat d'organitzador o coordinador), similar al batlle, és el coordinador de les ciutats i pobles del Pakistan. Nazim és el títol urdú del funcionari en cap electe d'un govern local al Pakistan, com pot ser el cas d'un districte, un tehsil o un consell municipal (d'un poble).
El nom que es fa servir per referir-se al president de la Islami Jamiat-e-Talaba, la Unió Islàmica d'Estudiants del Pakistan, és Nazim-e-ala. El Nazim-e-ala és escollit per un any, i després de completar el període d'exercici del seu càrrec, tots els membres, anomenats Arkaan, trien un de nou. El Nazim en cap, o Nazim del districte, és escollit pels Nazims dels Consells municipals i dels Tehsils, que alhora són triats directament pels vots locals.
El Pakistan tenia originalment un sistema heretat de l'època de govern dels britànics a l'Índia, en el qual el batlle era el cap d'un districte. Malgrat això, segons les lleis locals el nazim tenia un paper diferent del del batlle, amb més poder. El sistema de nazims va ser introduït després que el sistema de comissionats, imposat durant el govern britànic, fos aixecat pel govern pakistanès. Avui en dia, ja no hi ha comissionats a cap de les divisions administratives, d'ençà que el 2001 es va imposar al país l'Acta de Lleis Municipals. L'única excepció es Islamabad, la capital federal, on el sistema de comissionats encara és efectiu. El 2009, el nou govern va restaurar el sistema de comissionats a les divisions però el nazims també romanen el seu poder.
Subahdar era una de les denominacions que rebia el governadors d'un Subah (província) durant l'era Mogol de l'Índia el qual era també anomenat alternativament com ‘’Sahib-i-Subah’’ o Nazim. La paraula Subahdar és d'origen persa El Subahdar era el cap administratiu de la província Mogol. Era assistit pel suballterns provincials: Diwan, Bakshi, Faujdar, Kotwal, Qazi, Sadr, Waqa-i-Navis, Qanungo i Patwari. Els Subahdars eren normalment nomenats pels prínceps Mogols o pels oficials imperials de més alt rang.

## Vegeu també

* Subahdar

## Referències

* ↑ (anglès) Their way to parliament passed through Nazim’s office
* ↑ (anglès) BANGLAPEDIA: Subahdar
* ↑ (anglès) Mahajan V.D. (1991, reprint 2007). History of Medieval India, Part II, New Delhi: S. Chand, ISBN 81-219-0364-5, p.236
# Sulley Muntari

Sulley Ali Muntari (nascut el 27 d'agost de 1984, a Konongo, Ghana) és un exfutbolista ghanès que jugava com a migcampista però podia jugar en la banda esquerra. Va ser internacional amb la selecció de Ghana.

## Biografia
### Joventut

Les capacitats de Muntari primer van eixir a llum en tornejos juvenils, quan jugava para Liberty Professionals en Acra. Es va fer un membre regular de la selecció sub-20 de Ghana a l'edat de 16 anys quan van acabar segons en el Mundial Juvenil FIFA 2001 a Argentina, que van perdre enfront dels amfitrions en la final.

### Udinese

Va fitxar per Udinese Calcio el 2001 on la seua primera temporada va ser passada en els reserves, però va debutar el 6 de novembre de 2002, contra l'AC Milà.
En la seua segona temporada completa, va fer 23 aparicions, i va augmentar els seus partits a 33 la temporada següent, encara que la indisciplina li va costar ser expulsat en 16 partits en la temporada 2006/07.

### Portsmouth

Muntari ja havia mostrat el seu desig de jugar en la Premiership quan va rebre ofertes de Portsmouth, Milà, Inter, Roma i Juve. El seu traspàs al "Pompey" va ser definitiu al maig de 2007, després d'abonar el conjunt anglès al voltant de 7.1 milions de lliures. Va marcar el gol de la victòria en Old Trafford en la 6º ronda de la FA Cup davant el Manchester United.
Altre detall destacable són els dos gols des de llarga distància que marcà a l'Aston Vila.

### Inter

Durant el mes de juliol de 2008 van ser constants les remors sobre el retorn de Muntari al Calcio. L'arribada de José Mourinho al Inter de Milà va propiciar que començaren les negociacions per Muntari, ja que Mourinho li coneixia bé després del seu pas per la Premier League entrenant al Chelsea FC. El seu fitxatge per l'Inter va ser petició expressa del tècnic portuguès José Mourinho, el club italià va pagar 14 milions d'euros al Portsmouth FC anglès pel seu fitxatge.
El 24 de juliol de 2008 tant la BBC com la Gazzetta dello Sport anunciaren la contractació per una xifra propera als 14-16 milions d'euros.

## Selecció ghanesa

Durant el Mundial 2014 al Brasil, va ser expulsat de la delegació ghanesa, i no va poder jugar el decisiu partit contra Portugal, per haver agredit un directiu de la Federació.

## Referències

* ↑ «2014 FIFA World Cup Brazil List of Players». FIFA. Arxivat de l'original el 1 febrer 2020.
* ↑ «S. Muntari». Soccerway. Global Sports Media. [Consulta: 23 octubre 2015].
* ↑ «Muntari set for £12.7m Inter move». BBC Sport, 24-07-2007. [Consulta: 24 juliol 2007].
* ↑ «L'Inter prende Muntari e congela Lampard». Gazzetta dello Sport, 24-07-2007. [Consulta: 24 juliol 2007].
* ↑ «Inter close to signing Portsmouth's Muntari». Guardian UK, 24-07-2007. [Consulta: 24 juliol 2007].
* ↑ «Muntari day for Inter». channel4.com, 24-07-2008. [Consulta: 24 juliol 2008].
* ↑ «Ghana expulsa Muntari i Boateng el dia en què es juga el pas als vuitens de final del Mundial». 324.cat. [Consulta: 26 juny 2014].
# Kenton (Ohio)

Kenton és una població dels Estats Units a l'estat d'Ohio. Segons el cens del 2000 tenia 8.336 habitants.

## Demografia

Segons el cens del 2000, Kenton tenia 8.336 habitants, 3.495 habitatges, i 2.149 famílies. La densitat de població era de 718,4 habitants/km².
Dels 3.495 habitatges en un 29,9% hi vivien nens de menys de 18 anys, en un 44% hi vivien parelles casades, en un 12,9% dones solteres, i en un 38,5% no eren unitats familiars. En el 33,4% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,95.
Per edats la població es repartia de la següent manera: un 25,5% tenia menys de 18 anys, un 9% entre 18 i 24, un 28,3% entre 25 i 44, un 21,3% de 45 a 60 i un 15,9% 65 anys o més.
L'edat mediana era de 36 anys. Per cada 100 dones de 18 o més anys hi havia 83,8 homes.
La renda mediana per habitatge era de 29.065 $ i la renda mediana per família de 37.170 $. Els homes tenien una renda mediana de 31.225 $ mentre que les dones 19.413 $. La renda per capita de la població era de 16.324 $. Aproximadament l'11,6% de les famílies i el 16,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kenton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Kenton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Claudi Helpidi

Claudi Helpidi (en llatí: Claudius Helpidius) va ser un polític romà del segle iv.
Era nascut a Paflagònia en una família humil, de manera que no havia tengut accés a una bona educació. Va passar la seva joventut a Roma, on va servir a la cort com a catamita. De gran es va casar amb una dona de nom Aristèneta, amb la qual va tenir tres fills. Helpidi era cristià, per tal com va emprendre un viatge amb la dona i els fills per visitar Sant Antoni a Egipte. La seva filla, de nom Prisca, va ser casada l'any 363 amb un tal Bassià, parent de Libani. Aquest matrimoni evidencia l'ascens social, que sens dubte li va obrir el camí de la carrera política i que tal vegada es podia deure a la relació amb els seus antics amants.
Per una inscripció sabem que era praeses a la Mauretània Sitifesa cap al 337. Més tard, el 353 va ser consular a Pannònia, i va succeir Hermògenes com a prefecte del Pretori a Orient cap al 360. A la mort de Constanci II el 361, els soldats el volgueren assassinar, però Julià, el nou emperador, els ho va impedir; tot i així, cap al 362 ja havia estat succeït com a prefecte per Saluci (o Sal·lusti). Es va retirar a Paflagònia, i va morir no gaire més tard.
Bona part de la seva vida ens és coneguda per Libani, qui segurament parla de fins a cinc Helpidis diferents. En canvi, Smith fa l'esforç de considerar-ne almenys tres com a la mateixa persona. Per una banda, un primer Helpidi que apareix al Codi Justinià i al Codi Teodosià del 321 al 329, pels quals sabem que tengué assignades les funcions de prefecte del pretori en temps de Constantí I el Gran l'any 321 i que va estar al capdavant del Port de Roma el 324, i que hom li ha atribuït càrrecs com ara praeses de Sardenya o viceprefecte d'Itàlia. Per una altra banda, el mateix Claudi Helpidi de Paflagònia. En tercer lloc, un altre Helpidi que va ser comes rerum privatarum sota Julià, que també era cristià però que apostatà, segurament per complaure l'emperador, i que amb l'ascens de Valent fou empresonat. Aquests dos darrers, pel fet que són contemporanis, sovint foren considerats la mateixa persona, i aparegueren diverses versions entorn de la seva apostasia i la seva mort. Nicèfor Cal·list diu que al final de la seva vida li foren confiscats els béns i va ser empresonat i va morir a la presó, i Baroni esmenta un Sant Helpidi de rang senatorial que va patir martiri sota Julià l'Apòstata el 362.

## Referències

* ↑ Ammià Marcel·lí. Història Romana, XXI, 6.9.
* 1 2 3 «Helpidius 2». A: Realencyclopädie der classischen Altertumswissenschaft.
* ↑ CIL VIII, 20542; és la mateixa font que ens dona a conéixer el seu nomen, Claudi.
* 1 2 Smith, William (ed.). Dictionary of Greek and Roman Biography and Mythology. Vol. II. Boston: Little, Brown, & Comp., 1867, p. 379.
* ↑ «Helpidius 1». A: Realencyclopädie der classischen Altertumswissenschaft.
* ↑ «Helpidius 3». A: Realencyclopädie der classischen Altertumswissenschaft.
# Jaigarh

* Per a altres significats, vegeu «Fort Jaigarh».
Jaigarh és un port de la costa de Maharashtra, districte de Ratnagiri, a la desembocadura del riu Shastri o Sangameshwar a uns 155 km al sud de Bombai. La població el 1901 era de 2.567. i avui dia és d'uns centenars d'habitants, sent un petit poble pescador. El port forma una badia de 3 km de llarg i 8 d'ample ben protegida dels vents; el fort Jaigarh és al nord-oest del poble. Al cap hi ha un antic far. Fou una fortalesa construïda pels sultans de Bijapur, però va caure en mans del naik de Sangameshwar, dedicat a la pirateria (vers 1580) que fou prou fort com per resistir l'atac combinat dels portuguesos i Bijapur el 1583 i el 1585. El 1713 va passar a mans del pirata maratha Kanhoji Angria (Conajee Angria) fins vers el 1755, quedant després en mans del peshwa maratha. A la caiguda del peshwa el 1818, va passar als britànics que el van anomenar Fort Victòria.

## Bibliografia

* Sir William Wilson Hunter, The Imperial Gazetteer of India, 1885, Londres, Trübner & co.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Borno

«Borno» té aquests significats:
* Imperi o Regne de Borno o Bornu, estat que va existir entre 1380 i 1893 al nord-est de Nigèria
* Emirat de Borno o Bornu, emirat tradicional existent al nord-est de Nigèria del 1893 al present
* Estat de Borno o Bornu, estat federat de Nigèria
* Borno (Itàlia), municipi de Llombardia, Itàlia
# Grup de Demòcrates Patriotes

El Grup de Demòcrates Patriotes (francès: Groupe des Démocrates Patriotes, GDP) és un partit polític registrat a Burkina Faso (antigament Alt Volta). És un partit d'esquerres fundat el 1989.
El seu secretari general és Issa Tiendrebéogo. A les eleccions legislatives del 1997 el GDP va guanyar el 0,6% del vot popular i cap escó. Forma part de l'aliança Grup del 14 de Febrer.
# Nevados de Poquis

El Nevados de Poquis és una muntanya dels Andes de Xile, prop de la frontera amb Argentina. Té una alçada de 5.756 metres i una prominència de 948 metres. Es troba al nord de Pas de Jama i al sud-est del Zapaleri.

## Referències

* ↑ «Nevado de Poquis - Peakbagger.com». [Consulta: 7 maig 2024].
* ↑ «Nevados de Poquis 5765m» (en portuguès brasiler), 17-04-2020. [Consulta: 7 maig 2024].
* ↑ Earth Info, earth-info.nga.mil webpage: «NGA: GNS; Names Files of Selected Countries». Arxivat de l'original el 2005-08-12. [Consulta: 1r agost 2005]..
# Sulky

El sulky és un petit carruatge, en general per a un o dos passatgers, que es fa servir com una forma de transport rural a moltes parts del món. Es destaca per la seva senzilla construcció i pes escàs. El seu sinònim seria carrossa o carruatge.
Consta de dues grans rodes muntades sobre dos petits monyons de ferro que surten per sota dels costats del seient i dues vares de tir sense molla. El cavall es junyeix molt curt, tant que va entre les cames del conductor els peus es recolzen sobre dues petites esquadres que van fixes a les vares.
A Simoca, província de Tucumán, al nord-oest de la República Argentina, hi ha la major quantitat d'aquests carruatges en ple funcionament. Tant és així que aquesta localitat ha estat declarada Capital Nacional de Sulky (o Sulqui, com s'escriu per allà), raó per la qual des del decenni dels seixanta, es realitza a l'estiu el Festival Nacional del Sulqui, que inclou danses i música folklòrica amb destacats intèrprets del país. Sent la seva principal atracció la desfilada de sulkys i altres carruatges al costat de les cavalleries gautxos. La presència del Sulky a Simoca, mereix l'existència de tallers que fabriquen i reparen aquests còmodes carruatges, en ple segle xxi.

## Referències

* ↑ Diccionario Enciclopèdico Hispano-Americàno de l'any 1898
* ↑ http://www.turismoentucuman.com/index.asp?centro=lugar&id_lugar=221&id_subrubro=15&id_rubro=4&QH=&gu= Arxivat 2011-10-23 a Wayback Machine.
Viccionari
# Kenada

Kenada (en rus: Кенада) és un poble (un possiólok) del krai de Khabàrovsk, a Rússia, que el 2012 tenia 749 habitants. Pertany al districte rural de Vàninski.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Anjar

«Anjar» té aquests significats:
* Anjar (Gujarat), una ciutat a Gujarat, India
* Anjar (Líban), un lloc al Líban
# Enzo Maresca

Enzo Maresca (nascut el 10 de febrer de 1980 a Pontecagnano) és un exfutbolista i entrenador italià. Actualment és entrenador del Chelsea FC.

## Biografia

Maresca va començar a jugar a les categories inferiors de l'AC Milan, des d'on va marxar al planter del Cagliari Calcio. Amb divuit anys va fitxar pel West Bromwich Albion anglès, on va jugar durant dos temporades al primer equip.
El gener del 2000 va tornar a Itàlia per fitxar per la Juventus FC per 4,3 milions de lliures esterlines. No va arribar a destacar a la Juve, sent cedit l'octubre de 2000 al Bologna FC.
Va tornar a la Juventus, però només hi restà una temporada, fitxant pel Piacenza Calcio, que només va adquirir una part dels drets del jove jugador. Aquella temporada el Piacenza va perdre la categoria, fet que va aprofitar la Juventus per adquirir la seva part dels drets sobre Enzo Maresca.
La temporada 2004-05 va ser cedit a l'ACF Fiorentina, que només comprà el 50% dels drets sobre el futbolista per 5 milions d'euros. Maresca tornà a la Juventus a l'estiu de 2005, però va ser per fitxar pel Sevilla FC. L'any 2009 abandonà el club andalús i fitxà per l'Olympiakos FC on va restar una temporada.
El gener de 2011 fitxà pel Màlaga CF, debutant a la Copa del Rei davant el Sevilla FC i perdent 0-3.

## Estadístiques

    Dades actualitzades el 6 de gener de 2011.
West Bromwich Albion Football Club :
| West Bromwich Albion Football Club TemporadaP. JugatsGols 1998/1999 22 2 1999/2000 25 3 Juventus FC TemporadaP. JugatsGols 2000/2001 1 0 2001/2002 16 1 2003/2004 20 3 Bologna FC TemporadaP. JugatsGols 2000 23 0 Piacenza TemporadaP. JugatsGols 2002/2003 31 9 | Fiorentina TemporadaP. JugatsGols 2004/2005 25 5 Sevilla TemporadaP. JugatsGols 2005/2006 29 8 2006/2007 25 2 2007/2008 21 1 2008/2009 21 2 Olympiacos TemporadaP. JugatsGols 2009/2010 24 5 2010/2011 4 2 Málaga CF TemporadaP. JugatsGols 2010/2011 39 4 |

## Clubs

| Club | País | Any |
| West Bromwich Albion Football Club | Anglaterra | 1998-2000 |
| Bolonya | Itàlia | 2000 |
| Juventus FC | Itàlia | 2000-2002 |
| Piacenza | Itàlia | 2002-2003 |
| Juventus FC | Itàlia | 2003-2004 |
| Fiorentina | Itàlia | 2004-2005 |
| Sevilla FC | Espanya | 2005 - 2009 |
| Olympiacos FC | Grècia | 2009 - 2010 |
| Màlaga CF | Espanya | 2011 - |

## Palmarès
### Campionats estatals

| Títol | Club | Any |
| Sèrie A | Juventus FC | 2001-02 |
| Supercopa d'Itàlia | Juventus FC | 2003 |
| Copa del Rei | Sevilla FC | 2006-07 |
| Supercopa d'Espanya | Sevilla FC | 2007 |

### Copes internacionals

| Títol | Club | Any |
| Copa de la UEFA | Sevilla FC | 2005-06 |
| Supercopa d'Europa | Sevilla FC | 2006 |
| Copa de la UEFA | Sevilla FC | 2006-07 |

## Referències

* ↑ «Maresca, nuevo entrenador del Chelsea» (en castellà), 03-06-2024. [Consulta: 6 agost 2024].

## Enllaços externs

* «Estadístiques del jugador» (en alemany). transfermarkt.de.
# Borno (Itàlia)

Borno és un municipi italià de la província de Brescia, a la regió de Llombardia.

## Enllaços externs

* Pàgina web oficial de Borno (en italià)

## Referències

* ↑ Comuni-Italiani.it. «Elenco Comuni Provincia di Brescia» (en italià). [Consulta: 14 febrer 2021].
# Nebròtida

La dinastia Nebròtida fou una nissaga que va governar el regne d'Ibèria de vers el 162 aC fins al 90 aC.
El primer sobirà apareix qualificat a les cròniques com Nebrot'iani (ნებროთიანი), que vol dir "de la raça de Nimrod" que sembla era un terme genèric aplicat a tots els nobles iranians. Cyril Toumanoff pensa que podria ser un Orontida o un Mihrànida. Va arribar al tron per matrimoni succeint a la dinastia Farnabàzida.
Els reis foren:
* Mirian I (o Mirvan I) que va regnar vers 162-112 o 159-112 aC
* Farnajom, fill de l'anterior, que va regnar vers 112-93 o 109-90 aC, sent deposat i mort en una rebel·lió que va instaurar la dinastia Artàxida, una branca de la dinastia armènia d'aquest nom.

## Referències

* Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.
# Kenai (ciutat d'Alaska)

Kenai és una ciutat a l'estat d'Alaska. Segons el cens del 2007 tenia 7.686 habitants.

## Demografia

Segons el cens del 2000, Kenai tenia 6.942 habitants, 2.622 habitatges, i 1.788 famílies La densitat de població era de 89,6 habitants/km².
Dels 2.622 habitatges en un 40,7% hi vivien nens de menys de 18 anys, en un 50,5% hi vivien parelles casades, en un 12,2% dones solteres, i en un 31,8% no eren unitats familiars. En el 26,3% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,2.
Per edats la població es repartia de la següent manera: un 32,8% tenia menys de 18 anys, un 7,7% entre 18 i 24, un 31,3% entre 25 i 44, un 21,8% de 45 a 60 i un 6,4% 65 anys o més.
L'edat mitjana era de 32 anys. Per cada 100 dones hi havia 97,7 homes. Per cada 100 dones de 18 o més anys hi havia 96,6 homes.
La renda mitjana per habitatge era de 45.962 $ i la renda mitjana per família de 56.856 $. Els homes tenien una renda mitjana de 48.371 $ mentre que les dones 27.112 $. La renda per capita de la població era de 20.789 $. Aproximadament el 8,2% de les famílies i el 9,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Kenai». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Kenai». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Jerry Unser

Jerry Unser fou un pilot estatunidenc de curses automobilístiques nascut el 15 de novembre del 1932 a Colorado Springs, Colorado.
Unser va córrer a la Champ Car a la temporada 1958 incloent-hi la cursa de les 500 milles d'Indianapolis de l'any 1958.
Jerry Unser va morir el 17 de maig del 1959 a les pràctiques per la cursa de les 500 milles d'Indianapolis.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1958 | 92 | 24 | 142.755 | 23 | 31 | 0 | 0 | Accident a la sortida |
| Totals | Totals | Totals | Totals | Totals | Totals | 0 | 0 | |
| Curses | 1 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 0 |
| Retirades | 1 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Jerry Unser va participar en 1 cursa de F1, debutant al Gran Premi d'Indianapolis 500 del 1958.

### Palmarès a la F1

* Participacions: 1
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0
# Hyperolius chlorosteus

Hyperolius chlorosteus és una espècie de granota de la família dels hiperòlids que viu a Costa d'Ivori, Guinea, Libèria i Sierra Leona.
Està dins la categoria de risc mínim (LC) de la UICN.

## Referències

* ↑ «The IUCN Red List of Threatened Species». [Consulta: 6 febrer 2020].